20/08/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución pola que se aproba a concesión definitiva de subvencións correspondentes ás axudas á consolidación e ao fortalecemento do tecido empresarial a través do apoio ao investimento en bens inventariables (PEL-Emprende investimento 2021)

Resolución número 2021/32690 de concesión definitiva de subvencións correspondentes ás Axudas á consolidación e ao fortalecemento do tecido empresarial a través do apoio ao investimento en bens inventariables (PEL-EMPRENDE INVESTIMENTO 2021) Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Medio Ambiente e o informe do Servizo de Fiscalización. ANTECEDENTES: Primeiro.- Mediante Resolución de Presidencia, número 1063 de 14/01/2021, publicada no BOP número 37 do 25/02/2021, aprobáronse as bases reguladoras das Axudas á consolidación e ao fortalecemento do tecido empresarial a través do apoio ao investimento en bens inventariables (PEL-EMPRENDE INVESTIMENTO). Segundo.- O prazo de presentación de solicitudes rematou o 15/04/2021 ás 14:00 horas. A totalidade das solicitudes referidas neste informe foron presentadas dentro do prazo establecido na convocatoria e cumpren cos requisitos establecidos nela, segundo o recollido na declaración responsable asinada polos solicitantes, polo que se propón a súa concesión supeditada á verificación dos requisitos declarados mediante a declaración responsable achegada pola entidade solicitante e que se realizará na fase de xustificación. Terceiro.- De acordo coa base 4. Procedemento de concesión e aprobación, do Capítulo I, por resolución nº 2021 / 19766 do 13/05/2021, designáronse os membros da Comisión de Valoración, que se reuniu os días 22/06/2021 e 29/06/2021, tal e como figura na acta e addenda que constan no expediente. Tal e como consta na acta, a valoración das solicitudes fíxose de acordo cos criterios establecidos na base 5 do Capítulo I e na base 5 do Capítulo II, cos resultados que figuran nas ditas acta e addenda. Cuarto.- Na partida orzamentaria 0520/24100/771 do orzamento xeral desta Deputación para o exercicio 2021 existe consignación orzamentaria para facer fronte á concesión das subvencións propostas. Quinto.- O día 1 de xullo de 2021 achégase ao expediente Informe proposta de concesión das axudas de referencia a través da plataforma SUBTeL e se envía ao Servizo de Fiscalización para a súa fiscalización. Sexto.- O día 30 de xullo de 2021 recíbese a través da plataforma telemática SUBTeL, informe do Servizo de Fiscalización no que se anexa a relación de expedientes con informe desfavorable pendentes de emendar deficiencias por parte da Unidade xestora e un expediente favorable con observacións. Sétimo.- A Unidade xestora emenda as deficiencias sinaladas nos expedientes. Vistos os antecedentes sinalados, así como as disposicións legais de aplicación, proponse a adopción da seguinte, RESOLVO: 1º.- Aprobar a concesión das subvencións ás entidades que se relacionan no Anexo 1, polos importes que se indican.2º.- Denegar a concesión das subvencións ás entidades que figuran no Anexo 2, polos motivos que se indican.3º.- Dispor o gasto das subvencións concedidas con cargo á seguinte aplicación orzamentaria: 0520/24100/771, fase A, referencia nº 22021005294, operación nº 220210030758, importe: 3.450.000,00 € 4º.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1 - Concedidas Número de solicitudes concedidas: 397 Total concedido: 3.444.339,48 € ANEXO 2 – Denegadas Número de solicitudes descartadas: 646 A Coruña,17 de agosto de 2021 O Presidente en funcións A Secretaria accidental, Xosé Regueira Varela Amparo Taboada Gil